International Championship 2016 (снукер)

.]]
**International Championship 2016** — прафесійны рэйтынгавы турнір па снукеры, які праходзіў з 23 па 30 кастрычніка 2016 года ў тэлерадыёвяшчальным цэнтры Бай-ху, у Дацыне, Кітай. Турнір стаў пятым розыгрышам International Championship, які быў заснаваны ў 2012 годзе. Прызавы фонд спаборніцтва склаў £657,000, з якіх £125,000 атрымаў пераможца.

Пераможцам турніру стаў чэмпіён свету і лідар сусветнага рэйтынгу Марк Сэлбі, які перайграў на сваім шляху Пола Дэвісана ў адкладзены матчы кваліфікацыі (6:4), Альфрэда Бёрдэна (6:2), Джона Эстлі (6:2), Ляна Вэньбо (6:5), Джо Пэры ў чвэрцьфінале (6:3), Сцюарта Бінэма ў паўфінальным матчы (9:3) і Дзіна Цзюньхуэя ў фінальным паядынку (10:1). Такім чынам, Сэлбі выйграў свой трэці рэйтынгавы тытул у 2016 годзе (пасля чэмпіянату свету і Пол Хантэр Класік), а таксама свой дзявяты рэйтынгавы тытул у кар'еры, што дазволіла яму зраўняцца па колькасці перамог рэйтынгавага ўзроўню з Джонам Пэратам і Пітэрам Эбданам.

## Турнір 
International Championship 2016 года стаў пятым розыгрышам турніру International Championship, які быў заснаваны ў 2012 гозе ў якасці найбуйнейшага рэйтынгавага турніру ў Кітаі і праходзіў у горадзе Чэнду, Кітай. У 2015 годзе спаборніцтва было перанесена ў горад Дацын і праходзіць у тэлерадыёвяшчальным цэнтры Бай-ху.

International Championship 2016 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-туру, а таксама з'яўляўся восьмым рэйтынгавым турнірам снукернага сезона 2016/2017.

Матчы асноўнай стадыі турніру (71 паядынак, уключаючы 4 адкладзеныя матчы 1/64 фіналу) гуляюцца за васьмю сталамі ў тэлерадыёвяшчальным цэнтры Бай-ху, а 60 кваліфікацыйных паядынкаў спаборніцтва праходзілі менш чым за месяц да гэтага на арэне Гільд Хол у Прэстане, Англія.

## Прызавыя грошы 
Прызавы фонд самага прэстыжнага з кітайскіх турніраў не змяніўся ў параўнанні з мінулым годам і склаў £657,000. Першы прыз, які атрымаў пераможца спаборніцтва, склаў £125,000, як і на International Championship 2015. Больш каштоўнымі турнірамі ў плане рэйтынгавых ачкоў і прызавых грошай з'яўляюцца толькі турніры Трайной кароны — чэмпіянат Вялікабрытаніі і чэмпіянат свету.

Згодна з рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста адлюстроўвае суму прызавых грошай, якія ён зарабіў на рэйтынгавых турнірах за апошнія два гады.

## Фармат турніру 
На International Championship 2016 прыняло ўдзел 132 снукерысты, з якіх 118 — удзельнікі мэйн-тура і 14 — аматары (4 — уладальнікі ўайлдкард). 120 гульцоў — усе, акрамя ўладальнікаў уалдкард і ўдзельнікаў адкладзеных матчаў стартавага раўнда, — пачалі турнір з адзінага кваліфікацыйнага раўнда ў фармаце матча на выбыванне, які праходзіў на працягу трох дзён з 29 верасня па 1 кастрычніка 2016 года (менш чым за месяц да асноўнай стадыі) на арэне Гільд Хол у Прэстане, Англія. Пры гэтым матчы з удзелам леташняга пераможцы (Джон Хігінс), чэмпіёна свету (Марк Сэлбі) і двух лідараў сярод кітайскіх снукерыстаў (Дзін Цзюньхуэй і Лян Вэньбо) гуляліся ўжо ў першы дзень турніру на асноўнай арэне, у выніку чаго лічыліся матчамі асноўнай стадыі. У 1/64 фіналу першыя 64 сеяныя снукерысты гулялі супраць астатніх удзельнікаў. Такім чынам, у асноўную стадыю праз кваліфікацыю прайшлі 60 снукерыстаў, да якіх далучыліся 8 удзельнікаў адкладзеных матчаў 1/64 фіналу, а таксама яшчэ чацвёра ўладальнікаў уайлдкард, якія гулялі ў папярэднім уайлдкард раўндзе супраць чацвярых выпадковых гульцоў з 32 ніжэйшых сеяных, якія прайшлі кваліфікацыю.

Такім чынам, 56 пераможцаў кваліфікацыйнага этапа, 4 пераможцы матчаў уалдкард раўнда і 4 пераможцы адкладзеных матчаў кваліфікацыйнага этапа гулялі ў асноўнай стадыі на выбыванне, пачынаючы з 1/32 фіналу. Лёсаванне турніру прадвызначала немагчымасць сустрэчы гульцоў топ-32 раней за 1/16 фіналу, гульцоў топ-16 раней за 1/8 фіналу, гульцоў топ-8 раней чвэрцьфіналаў, гульцоў з першай чацвёркі сеяных раней паўфіналу і двух першых сеяных раней фіналу International Championship. Шэсць раўндаў асноўнай стадыі (а таксама ўайлдкард раўнд і адкладзеныя кваліфікацыйныя паядынкі) праходзілі на працягу васьмі дзён (гульні ўайлдкард раўнда, адкладзеных матчаў і 1/32 фіналу былі расцягнутыя на два дні, а паўфінальныя паядынкі гуляліся па аднаму ў дзень) у тэлерадыёвяшчальным цэнтры Бай-ху.

## Кваліфікацыя 
Пасеў гульцоў на International Championship 2016 быў утвораны паводле афiцыйнага рэйтынгу на 29 жніўня 2016 года (пасля Пол Хантэр Класік 2016 года). Першы нумар пасеву атрымаў леташні пераможца турніру Джон Хігінс, а другі — чэмпіён свету Марк Сэлбі.

### Кваліфікацыйныя матчы 
### Соценныя серыі 
У 60 матчах кваліфікацыйнай стадыі было выканана 26 соценных брэйкаў. Алістэр Картэр, які перамог кітайца Чэня Чжэ, выканаў тры сэнчуры ў сваім матчы. 57-ы сеяны турніру Кен Доэрці ў паядынку супраць Алана Тэйлара выканаў серыю ў 138 балаў, якая стала найвышэйшай на стадыі кваліфікацыі.

Ніжэй прадстаўленыя ўдзельнікі, упарадкаваныя па іх найвышэйшаму брэйку на турніры. Насупраць пералічаны ўсе сэнчуры кожнага гульца.

## Удзельнікі 
У асноўнай стадыі International Championship 2016 прынялі ўдзел 60 снукерыстаў, якія перамаглі ў матчах кваліфікацыйнага раўнда, 8 снукерыстаў–удзельнікаў адкладзеных кваліфікацыйных матчаў, а таксама 4 уладальнікі ўайлдкард. З топ-16 сеяных снукерыстаў двое не прайшлі кваліфікацыйную стадыю: Марк Ален (6) і Бары Хокінс (15).

З усіх 72 удзельнікаў 15 снукерыстаў гулялі на International Championship у пяты раз.

Чатыры кітайскія аматары атрымалі ўайлдкард ад арганізатараў турніру: Чэнь Цзыфань, які атрымаў уайлдкард спаборніцтва ў другі раз запар, Юань Сыцзюнь, які меў гэты прывілей у розыгрышы 2013 года, а таксама навічкі турніру Сюй Сы і Чжан Цзянькан.

У 2016 годзе на International Championship патрапілі 10 дэбютантаў: Дэвід Грэйс (56), Робін Хал (61), Джон Эстлі (74), Акані Сангсермсавад (79), Сідні Уілсан (84), Энтані Хэмілтан (99), Джэк Джонс (107), Мэй Сівэнь (109), Сюй Сы і Чжан Цзянькан.

З удзельнікаў першынства 2016 года чацвёра снукерыстаў ужо перамагалі на найбуйнейшым кітайскім спаборніцтве: Джад Трамп у 2012 годзе, Дзін Цзюньхуэй у 2013 годзе, Рыкі Уолдэн у 2014 годзе і Джон Хігінс у 2015 годзе.

Самым узроставым удзельнікам асноўнай стадыі International Championship 2016 года стаў 47-гадовы Кен Доэрці. Джэймсу Уатане падчас турніру было 46 гадоў, а Энтані Хэмілтану, Роду Лоўлеру і Полу Дэвісану — па 45.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах International Championship.

## Папярэднія матчы 
### Адкладзеныя матчы кваліфікацыі 
### Уайлдкард раўнд 
Чатыры кітайскія аматары атрымалі ўалдкард ад арганізатараў турніру: Юань Сыцзюнь, Сюй Сы, Чжан Цзянькан і Чэнь Цзыфань. Яны гулялі ў папярэднім раўндзе за права выступаць у першым крузе асноўнага турніру супраць чацвярых выпадковых гульцоў з 32 апошніх сеяных, якія прайшлі кваліфікацыйны раўнд: Яна Бэрнса, Вана Юйчэня, Роса М'юра і Цяня Пэнфэя.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" |   
|-
| align="right" | <50
| align="center" | Найвышэйшы брэйк
| **87**
|-
| align="right" | 0
| align="center" | Соценныя брэйкі
| 0
|-
| align="right" | 0
| align="center" | Брэйкі 50+
| **7**
|}

## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў International Championship 2016.

## Крыніцы 
## Спасылкі 
* International Championship 2016 на Snooker.org 
* Статыстыка International Championship 2016 на CueTracker.net 

Катэгорыя:International Championship (снукер)
Катэгорыя:Снукерны сезон 2016/2017
Катэгорыя:2016 год у снукеры
Катэгорыя:Спорт у Кітаі ў 2016 годзе
Катэгорыя:Снукерныя турніры ў Кітаі
Катэгорыя:Кастрычнік 2016 года